**ΤΡΟΠΟΠΟΙΗΣΕΙΣ ΠΡΟΓΡΑΜΜΑΤΟΣ**

**ΣΑΒΒΑΤΟ 7 ΣΕΠΤΕΜΒΡΙΟΥ 2024**

**...........................................................................................**

**15:00 ΤΑ ΚΑΛΥΤΕΡΑ ΜΑΣ ΧΡΟΝΙΑ (Ε) Κ8 W**

**16:00 ΞΕΝΗ ΤΑΙΝΙΑ K8  GR**

**«Το άλογο των ονείρων» (Dream Horse)**

**Βιογραφική, αθλητική δραμεντί, παραγωγής Ηνωμένου Βασιλείου 2021**  
**Σκηνοθεσία:** Όρος Λιν  
**Πρωταγωνιστούν:** Τόνι Κολέτ, Όουεν Τιλ, Ντέμιαν Λούις, Καρλ Τζόνσον, Τζοάνα Πέιτζ, Λίντα Μπάρον, Σιάν Φίλιπς, Πίτερ Ντέιβινσον

**Διάρκεια**: 105'   
  
**Υπόθεση:** H ταινία αφηγείται την εμπνευσμένη αληθινή ιστορία του Ντριμ Αλλάιανς, ενός απίθανου αλόγου ιπποδρομιών που εκτρέφει η πωλήτρια μιας μικρής ουαλικής πόλης, Ζαν Βόουκς. Με πολύ λίγα χρήματα και χωρίς εμπειρία, η Ζαν πείθει τους γείτονές της να συνεισφέρουν τα πενιχρά τους έσοδα για να βοηθήσουν στην ανατροφή του Ντριμ με την ελπίδα ότι θα μπορέσει να ανταγωνιστεί την ελίτ των ιπποδρομιών. Η επένδυση της ομάδας αποδίδει καρπούς, καθώς το άλογο ανεβαίνει στην ιεραρχία με πείσμα και αποφασιστικότητα και συνεχίζει να τρέχει στο Welsh Grand National δείχνοντας την καρδιά ενός πραγματικού πρωταθλητή.

**18:00 ΑΝΑΛΥΤΙΚΟ ΔΕΛΤΙΟ ΕΙΔΗΣΕΩΝ+ΑΘΛΗΤΙΚΑ+ΚΑΙΡΟΣ W**

**Το πρόγραμμα  ισχύει ως έχει μέχρι τις 23:30 οπότε διαμορφώνεται ως εξής:**

**23:30 ΞΕΝΗ ΤΑΙΝΙΑ Κ12 GR**

**«Click: Η ζωή σε Fast forward»  (Click)**

**Κωμωδία, παραγωγής ΗΠΑ 2006  
Σκηνοθεσία**: Φρανκ Κοράτσι  
**Πρωταγωνιστούν**: Άνταμ Σάντλερ, Κέιτ Μπεκινσέιλ, Ντέιβιντ Χάσελχοφ, Κρίστοφερ Γουόκεν, Τζόνα Χιλ, Σον Άστιν

**Υπόθεση:** *«Τι θα γινόταν αν είχατε ένα τηλεχειριστήριο... Που ελέγχει το σύμπαν σας;».*

Ο εργασιομανής Μάικλ Νιούμαν δυστυχώς δεν βρίσκει καθόλου χρόνο για την οικογένειά του και τη γυναίκα του, αφού έβαλε στόχο να εντυπωσιάσει το αχάριστο αφεντικό του και να κερδίσει την προαγωγή που του αξίζει.

Τι γίνεται, όμως, όταν ένας τρελός επιστήμονας του δίνει ένα τηλεκοντρόλ, που μπορεί να επηρεάσει τη ζωή; Όλα είναι διαφορετικά! Ο Μάικλ χρησιμοποιεί το μαγικό τηλεκοντρόλ για να πάει σε αργή ή γρήγορη κίνηση πρόσωπα και καταστάσεις ή ακόμα και να δυναμώσει ή να χαμηλώσει την ένταση της φωνής και έτσι αρχίζει να αποκτά τον χρόνο που χρειάζεται για να απολαύσει τη ζωή, αλλά και να γλιτώνει τις δύσκολες καταστάσεις.

Σύντομα, όμως, το μαγικό τηλεκοντρόλ φεύγει εκτός ελέγχου και ο Μάικλ αρχίζει να χάνει κάποιες πολύ σημαντικές στιγμές της ζωής του.

**·** Υποψηφιότητα για Όσκαρ Μακιγιάζ 2007

***Nυχτερινές επαναλήψεις***

**01:15 ΠΡΟΣΩΠΑ ΜΕ ΤΟΝ ΧΡΙΣΤΟ ΒΑΣΙΛΟΠΟΥΛΟ (Ε)**

**02:10 ΣΤΟΥΣ ΔΡΟΜΟΥΣ ΤΩΝ ΕΛΛΗΝΩΝ (Ε)**

**03:05 ΤΑ ΚΑΛΥΤΕΡΑ ΜΑΣ ΧΡΟΝΙΑ (Ε)**

**04:05 ΠΕΣ ΤΗ ΛΕΞΗ (Ε)**

**ΚΥΡΙΑΚΗ 8 ΣΕΠΤΕΜΒΡΙΟΥ 2024**

**..........................................................................................**

**13:00 ΕΛΛΗΝΙΚΗ ΤΑΙΝΙΑ Κ W**

**«Αλίμονο στους νέους»**

**14:45 ΤΑ ΚΑΛΥΤΕΡΑ ΜΑΣ ΧΡΟΝΙΑ (Ε) Κ8 W**

**15:45  ΞΕΝΗ ΤΑΙΝΙΑ K8  GR**

**«Τα χρόνια της αθωότητας» *(The age of innocence)***

**Ρομαντικό δράμα εποχής, παραγωγής ΗΠΑ 1993  
Σκηνοθεσία:** Μάρτιν Σκορσέζε  
**Σενάριο (προσαρμογή):** Μάρτιν Σκορσέζε, Τζέι Κοκς  
**Πρωταγωνιστούν:** Ντάνιελ Ντέι-Λιούις, Μισέλ Φάιφερ, Γουινόνα Ράιντερ, Μίριαμ Μάργκελις, Ρόμπερτ Σoν Λέοναρντ  
**Αφήγηση:** Τζόαν Γούντγουoρντ

**Υπόθεση:** Στο κομψό περιβάλλον των παλαιότερων και πλουσιότερων οικογενειών της Νέας Υόρκης της δεκαετίας του 1870, οι γάμοι μοιάζουν με συνθήκες μεταξύ εθνών, με σκοπό όχι να εδραιώσουν το ειδύλλιο ή να δημιουργήσουν παιδιά, αλλά να εξασφαλίσουν την ομαλή μεταβίβαση του πλούτου μεταξύ των γενεών.

Μέσα σε αυτό το σκηνικό συναντάμε τον γόνο της τοπικής κοινωνίας Νιούλαντ Άρτσερ, ο οποίος είναι αρραβωνιασμένος με την όμορφη αλλά συμβατική Μέι Γουέλαντ. Όμως η καλά οργανωμένη ζωή του ανατρέπεται όταν γνωρίζει την ξαδέλφη της Μέι, την ανεξάρτητη κόμισσα Ολένσκα. Με όλες τις δυνάμεις της μεγάλης κοινωνίας της Νέας Υόρκης να συνωμοτούν για να ματαιώσουν τον έρωτά τους, ο Νιούλαντ και η κόμισσα με δυσκολία συγκρατούν το αρχέγονο πάθος τους, καθώς παλεύουν να πιστέψουν ότι η αγάπη μπορεί πραγματικά να νικήσει τα πάντα.

*Η μεταφορά του μυθιστορήματος της Έντιθ Γουόρτον ήταν υποψήφια για 5 Όσκαρ κερδίζοντας το* ***Όσκαρ καλύτερου σχεδιασμού κοστουμιών****, ενώ ο Σκορτσέζε αφιέρωσε την ταινία στον πατέρα του, Λουτσιάνο Τσαρλς Σκορτσέζε, ο οποίος πέθανε ένα μήνα πριν την κυκλοφορία της.*

**18:00 ΑΝΑΛΥΤΙΚΟ ΔΕΛΤΙΟ ΕΙΔΗΣΕΩΝ+ΑΘΛΗΤΙΚΑ+ΚΑΙΡΟΣ W**

**..........................................................................................**

**ΔΕΥΤΕΡΑ 9 ΣΕΠΤΕΜΒΡΙΟΥ 2024**

**.........................................................................................**

**22:00 Η ΠΑΡΑΛΙΑ - ΠΡΕΜΙΕΡΑ  W**

**23:00 ΞΕΝΗ ΤΑΙΝΙΑ  Κ16 GR**

**«Εξ επαφής» (Closer)**

**Ερωτικό δράμα, συμπαραγωγής ΗΠΑ, Ηνωμένου Βασιλείου 2006**

**Σκηνοθεσία:** Μάικ Νίκολς

**Πρωταγωνιστούν:** Νάταλι Πόρτμαν, Τζουντ Λο, Τζούλια Ρόμπερτς, Κλάιβ Όουεν

**Διάρκεια:** 95΄

**Υπόθεση:** Ο Νταν, ένας εύστροφος, όμορφος αλλά άσημος δημοσιογράφος, συναντά τυχαία την ατίθαση Άλις και ο έρωτας τους φαίνεται να είναι κεραυνοβόλος. Όταν όμως γνωρίζεται με μια ψυχρή γοητευτική φωτογράφο, την Άννα, βρίσκεται ξαφνικά διχασμένος ανάμεσά τους. Ταυτόχρονα εκείνη πρέπει να επιλέξει ανάμεσα σε αυτόν και τον Λάρι, έναν γιατρό με περίεργες αντιλήψεις για το γυναικείο φύλο. Και κάπως έτσι οι σχέσεις που αναπτύσσονται ανάμεσα στα τέσσερα αυτά άτομα αρχίζουν να περιπλέκονται όλο και περισσότερο με τυχαίες συναντήσεις, αγάπη, πάθος, μοναξιά και «εγκλήματα» καρδιάς...

* *Χρυσή Σφαίρα Β' Αντρικού Ρόλου (Κλάιβ Οόυεν) και Β' Γυναικείου (Νάταλι Πόρτμαν)*
* *Βραβείο Bafta Β' Αντρικού ρόλου ((Κλάιβ Οόυεν). Υποψήφιο για Β' Γυναικείο Ρόλο (Νάταλι Πόρτμαν) και Σενάριο.*
* *Υποψήφιο για Όσκαρ Β' Αντρικού Ρόλου (Κλάιβ Οόυεν) και Β' Γυναικείου (Νάταλι Πόρτμαν).*

***Νυχτερινές επαναλήψεις***

**00:40 ΠΡΩΙΑΝ ΣΕ ΕΙΔΟΝ (Ε)**

**03:30 ΣΤΟΥΝΤΙΟ 4 (Ε)**

**ΤΡΙΤΗ 10 ΑΥΓΟΥΣΤΟΥ 2024**

**...........................................................................................**

**22:00 Η ΠΑΡΑΛΙΑ – ΝΕΟ ΕΠΕΙΣΟΔΙΟ  W**

**23:00 ΞΕΝΗ ΤΑΙΝΙΑ  Κ12 GR**

**«Mark Felt: Ο άντρας που έριξε τον Λευκό Οίκο»**

**(Mark Felt: The man who brought down the White House)**

**Βιογραφικό πολιτικό θρίλερ, παραγωγής ΗΠΑ 2017**

**Σκηνοθεσία:** Πίτερ Λάντσμαν

**Πρωταγωνιστούν:** Λίαμ Νίσον, Νταϊάν Λέιν, Τζος Λούκας, Τόνι Γκόλντγουϊν, Μάρτον Σόκας

**Διάρκεια:** 103΄

**Υπόθεση:** Βασισμένη στην αληθινή ιστορία του πιο άγνωστου άνδρα στην αμερικανική ιστορία, του Μαρκ Φελτ, του δευτέρου σε ιεραρχία αξιωματικού του, ο οποίος χαρακτηρίστηκε ως το «Βαθύ λαρύγγι» ή αλλιώς καρφί στο σκάνδαλο του Watergate. Η ταυτότητα του μυστικού πληροφοριοδότη παρέμεινε για πάνω από 30 χρόνια πηγή συνεχούς δημόσιας περιέργειας και εικασιών, μέχρι που το 2005 ο Φελτ αυτοαποκαλύφθηκε μέσω ενός άρθρου στο *Vanity Fair*.

Ενώ το όνομα του έγινε δημοσίως γνωστό για πάνω από μία δεκαετία, λίγοι γνώριζαν την προσωπική και επαγγελματική ζωή του εξαιρετικά ιδιοφυούς και ασυμβίβαστου Φελτ, ο οποίος ρίσκαρε και τελικά θυσίασε τα πάντα, συμπεριλαμβανομένων της οικογένειας, της καριέρας και τελικά της ελευθερίας του, για να φέρει στο φως αυτά που γνώριζε.

*Ο Μαρκ Φελτ μας δείχνει το Watergate όπως δεν το έχουμε δει ποτέ ξανά.*

*Επίσημη συμμετοχή στο Toronto International Film Festival 2017*

***Νυχτερινές επαναλήψεις***

**00:50 ΠΡΩΙΑΝ ΣΕ ΕΙΔΟΝ (Ε)**

**03:40 ΣΤΟΥΝΤΙΟ 4 (Ε)**

**ΤΕΤΑΡΤΗ 11 ΣΕΠΤΕΜΒΡΙΟΥ 2024**

**...........................................................................................**

**22:00 Η ΠΑΡΑΛΙΑ – ΝΕΟ ΕΠΕΙΣΟΔΙΟ  W**

**23:00 ΞΕΝΗ ΤΑΙΝΙΑ (A' ΤΗΛΕΟΠΤΙΚΗ ΜΕΤΑΔΟΣΗ)  Κ12 GR**

**«What Is Life Worth / Worth»**

**Βιογραφικό δράμα, συμπαραγωγής Μ. Βρετανίας, Καναδά, ΗΠΑ 2020**

**Σκηνοθεσία:** Σάρα Κολάντζελο **Πρωταγωνιστούν:** Μάικλ Κίτον, Στάνλεϊ Τούτσι, Έιμι Ράιαν, Τέιτ Ντόνοβαν, Λόρα Μπενάντι, Τάλια Μπάλσαμ, Λόρα Σον

**Διάρκεια:** 109'

**Υπόθεση:** Τι αξίζει η ζωή; Πώς ο νόμος βάζει μια τιμή στην ύπαρξη κάποιου; Μετά τις επιθέσεις του 2001 στο Παγκόσμιο Κέντρο Εμπορίου και στο Πεντάγωνο, το Κογκρέσο διορίζει τον δικηγόρο Κένεθ Φάινμπεργκ να ηγηθεί της επιτροπής αποζημίωσης των θυμάτων της 11ης Σεπτεμβρίου. Αλλά πώς μπορεί να αποτιμήσει τις ζωές που χάθηκαν; Παγιδευμένος ανάμεσα σε δικηγόρους, που θέλουν να μηνύσουν, και των λόμπι των αεροπορικών εταιρειών, που ανυπομονούν να συμβιβαστούν, ο Φάινμπεργκ πρέπει να μεσολαβήσει για μια συμφωνία με τις οικογένειες των θυμάτων. Όταν έρθει αντιμέτωπος με τον Τσαρλς Γουλφ, που ηγείται ενός αντι-κινήματος «Fix the Fund» του οποίου η σύζυγος πέθανε στους πύργους, ο Φάινμπεργκ αρχίζει να μαθαίνει το ανθρώπινο κόστος της τραγωδίας.

Έχουν περάσει αρκετά χρόνια από τις τρομοκρατικές επιθέσεις στο Παγκόσμιο Κέντρο Εμπορίου. Έχουν γυριστεί ταινίες που το πραγματεύονται, αλλά η νέα ταινία Worth καταδύεται στις ιστορίες των θυμάτων και στη νομική μάχη που ακολούθησε.

***Νυχτερινές επαναλήψεις***

**01:00 ΠΡΩΙΑΝ ΣΕ ΕΙΔΟΝ (Ε)**

**03:50 ΣΤΟΥΝΤΙΟ 4 (Ε)**

**ΠΕΜΠΤΗ 12 ΣΕΠΤΕΜΒΡΙΟΥ 2024**

**...........................................................................................**

**22:00 Η ΠΑΡΑΛΙΑ – ΝΕΟ ΕΠΕΙΣΟΔΙΟ  W**

**23:00 ΞΕΝΗ ΤΑΙΝΙΑ  Κ12 GR**

**«Ο Λαρς και η κούκλα του» (Lars and the real girl)**

**Ρομαντική κομεντί, συμπαραγωγής ΗΠΑ, Καναδά 2007**

**Σκηνοθεσία:** Κρεγκ Γκιλέσπι

**Πρωταγωνιστούν:** Ράιαν Γκόσλινγκ, Έμιλι Μόρτιμερ, Πολ Σνάιντερ, Πατρίσια Κλάρκσον, Κέλι Γκάρνερ

**Διάρκεια:** 99΄

**Υπόθεση:** Ο Λαρς Λίντστρομ είναι ένας αμήχανα ντροπαλός νεαρός σε μια μικρή βόρεια πόλη, ο οποίος φέρνει τελικά στο σπίτι του αδελφού και της κουνιάδας του το κορίτσι των ονείρων του. Το μόνο πρόβλημα είναι ότι δεν είναι αληθινή… είναι μια κούκλα του σεξ που παρήγγειλε ο Λαρς από το Διαδίκτυο. Φυσικά, το σεξ δεν είναι αυτό που έχει στο μυαλό του ο Λαρς, αλλά μάλλον μια βαθιά, ουσιαστική σχέση. Η κουνιάδα του ανησυχεί γι' αυτόν, ο αδελφός του τον θεωρεί τρελό, αλλά τελικά ολόκληρη η πόλη συμφωνεί με την αυταπάτη του για να υποστηρίξει αυτό το γλυκόψυχο αγόρι που πάντα αγαπούσαν.

**·** Υποψήφιο για Όσκαρ πρωτότυπου σεναρίου 2008

**·** Υποψήφιο για Χρυσή Σφαίρα πρώτου αντρικού ρόλου (Ryan Gosling) σε κωμωδία/μιούζικαλ 2008

**·** Ειδική μνεία σεναρίου στο φεστιβάλ του Τορόντο.

***Νυχτερινές επαναλήψεις***

**00:50 ΠΡΩΙΑΝ ΣΕ ΕΙΔΟΝ (Ε)**

**03:40 ΣΤΟΥΝΤΙΟ 4 (Ε)**

**ΠΑΡΑΣΚΕΥΗ 13 ΣΕΠΤΕΜΒΡΙΟΥ 2024**

**...........................................................................................**

**22:00 ΕΛΛΗΝΙΚΗ ΤΑΙΝΙΑ Κ8**

**«Μαζί τα φάγαμε»**

**23:50 ΞΕΝΗ ΤΑΙΝΙΑ  Κ8 GR**

**«Οι άντρες με τα μαύρα ΙΙ» (Men in black II)**

**Κωμωδία επιστημονικής φαντασίας, παραγωγής ΗΠΑ 2002.**

**Σκηνοθεσία:** Μπάρι Σόνεφελντ **Πρωταγωνιστούν:** Τόμι Λι Τζόουνς, Γουίλ Σμιθ, Ροζάριο Ντόσον, Λάρα Φλιν Μπόιλ, Ριπ Τορν, Τόνι Σαλούμπ

**Διάρκεια:** 78'

**Υπόθεση:** Οι γνωστοί πράκτορες Kέι και Τζέι επιστρέφουν για να προστατεύσουν τη Γη από τα αποβράσματα του σύμπαντος. Αυτή τη φορά, όμως, η εξωγήινη απειλή εμφανίζεται… undercover, μεταμφιεσμένη σε σέξι μοντέλο γυναικείων εσώρουχων. Κι επιπλέον, ο πράκτορας Κέι, ο μόνος άνθρωπος με εμπειρία στη διάσωση του γαλαξία, υποφέρει από απόλυτο κενό μνήμης και προτιμάει τα κουλουράκια της γυναίκας του από τα τερατόμορφα εξωγήινα αποβράσματα.

***Νυχτερινές επαναλήψεις***

**01:20 ΠΡΩΙΑΝ ΣΕ ΕΙΔΟΝ (Ε)**

**04:10 ΣΤΟΥΝΤΙΟ 4 (Ε)**